Анхел Гинда
На един подрастващ поет

Превод от испански: Рада Панчовска, —

chitanka.info

Отвращавай се от всичките, които пишат наизуст,

по четеното, с поза, движени

от славата, успеха или пък Властта.

Ненавиждай този, който си налага писането

като професия, а не като съдба

магична ли тайнствена. Взри се

в онези, за които писането

е било неизличима болест.

Избягвай книгите, които са били написани,

за да бъдат харесани авторите им,

а не затова другите

да се осмелят да се разпознаят

в тяхното писане.

Бягай от тези, които пишат за всичко,

за да не кажат нищо. От надписващите

посвещения с писалка,

но които никога със свойта кръв не утвърдиха

ни един от редовете си. Освободи се от онези,

които вземат думата

за инструмент, а не за живо същество.

Слушай само музиката си, когато пееш,

колкото и да е трудна и неясна.

Нека да те оглушава светлината, да не те слепи

шумът. И, към края на дните ти, твоето творчество

да бъде нещо повече от живота ти,

защото те противопоставя на смъртта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.